Nhar is-Sibt fil-għodu, fil-Belt Valletta, se jsir il-bandu tradizzjonali tal-Imnarja fejn matulu jiġi mħabbar il-programm tal-Imnarja 2014 li din is-sena se jkun marbut mat-tema “Festa Tradizzjonali b’dehra gdida”. Kelliem għall-Kunsill Malti għall-Kultura u l-Arti qal li din is-sena l-ġonna tal-Buskett, se jkunu mqassma f’mod differenti minn kif tradizzjonalment nafuhom fi snin l-imgħoddija.  Din is-sena, għall-ewwel darba, se jsir użu ifrex mill-ġonna għax se jinxtgħel il-post magħruf  bħala l-“picnic area”. Din is-sena wkoll mistennija wirja rekord ta’ annimali. Il-bandu tas-Sibt se jibda minn Misraħ San Ġorġ, jitla’ sa ħdejn Pjazza Teatru Rjal u jerga’ jdur ’l isfel għal Misrah San Ġorġ.